Emma Drobná

Emma Drobná (* 24. marec 1994, Nové Mesto nad Váhom) je slovenská speváčka, dabingová herečka a víťazka štvrtej série speváckej súťaže Česko Slovenská SuperStar. Svoj debutový album s názvom You Should Know vydala v roku 2017. Jej druhý album Better Like This vyšiel v roku 2020.

 Biografia 
Do svojich 17 rokov vyrastala v Novom Meste nad Váhom so svojou matkou, babičkou a sestrou. Potom sa rozhodla odísť na rok do Dánska, kde vyštudovala strednú školu s hlavným odborom dizajn.Sympaťák, kráska nebo hezoun. Kdo vyhraje SuperStar? - revue.idnes.cz Neskôr sa odsťahovala na dva roky do Londýna, kde sa živila prácou v bare. Počas svojho pobytu v Londýne si zahrala v klipe „Hlavolam“ českej kapely Chinaski. Do povedomia verejnosti sa dostala vďaka účasti a výhre v súťaži Česko Slovenská SuperStar (4. séria) v roku 2015. V roku 2016 účinkovala tiež v prvej rade slovenskej show Tvoja tvár znie povedome. Ďalej potom v programoch Galashow s latinou 2016, v Hviezdna párty a do svojho programu Všechnopárty si ju pozval aj Karel Šíp. V slovenskej televízii Markíza účinkovala v relácii Dobre vedieť! a na RTVS v relácii Milujem Slovensko. V tom istom roku vydala svoj prvý Singel „Smile“, ktorý sa prebojoval aj do rádií.  Na tomto videoklipe spolupracoval tím Creative Music House. V júni 2017 vyšiel jej druhý singel „Words“, ktorý sa niekoľko týždňov držal na 1. mieste hranosti nielen na Slovensku ale aj v Česku. Videoklip zachytávajúci krásu Anglicka bol zverejnený 1. 9. 2017. Debutový album You Should Know vyšiel 3. novembra toho istého roku a dočkal sa pozitívnej odozvy publika.

 Osobný život 
Na konci roka 2015 sa jej partnerom stal Štěpán Urban, ktorý v SuperStar skončil na 2. mieste. a ktorý ju pravidelne sprevádzal na koncertoch ako gitarista, vokalista a takisto prispel pri skladaní piesní na jej albume (napr. duet „What Have We Done“) Vzťah obaja potvrdili v roku 2016. 

V minulosti (2020) bol jej partnerom Filip Šebo.  

Aktuálne (2025) tvorí pár s českým tenistom, ktorého meno je Tomáš Machač.    

 Úspechy 
 2015 – víťazka 4. série speváckej súťaže Česko Slovenská SuperStar
 Cena SOZA udelená v roku 2018 za rok 2017 v kategórii „najhranejšia skladba“ s piesňou „Smile“
 Cena SOZA udelená roku 2019 za rok 2018 v kategórii „najhranejšia skladba“ s piesňou „Words“

 Diskografia 
 Emma Drobná (2015)
 You Should Know (2017)
 Better Like This (2020) 

 Hudobné klipy 
 „Smile“ (2016)
 „Words“ (2017)
 „Remember“ (2017)
 „Try“ (2018) 
 „Demons“ (2019) 
 „Yeah Baby!“ (2020)

 Referencie 

 Externé odkazy 


 Emma Drobná na Allmusic
 Emma Drobná na Discogs
Prehľad umiestnených albumov v rebríčkoch ČNS IFPI:
 Emma Drobná — SK - ALBUMS - TOP 100
 Emma Drobná — CZ - ALBUMS - TOP 100
Prehľad umiestnených skladieb v rebríčkoch ČNS IFPI:
 Emma Drobná — SK - RADIO - TOP 100
 Emma Drobná — SK - RADIO - TOP 50 SK
 Emma Drobná — SK - SINGLES DIGITAL - TOP 100
 Emma Drobná — SK - SINGLES DIGITAL - TOP 50 SK
 Emma Drobná — CZ - RADIO - TOP 100
 Emma Drobná — CZ - RADIO - TOP 50 CZ
 Emma Drobná — CZ - SINGLES DIGITAL - TOP 100
 Emma Drobná — CZ - SINGLES DIGITAL - TOP 50 CZ

 Zdroj 

Kategória:Slovenské speváčky
Kategória:Slovenskí finalisti Česko Slovenskej Superstar
Kategória:Osobnosti z Nového Mesta nad Váhom
Kategória:Slovenské popové speváčky